In nomine Verbi incarnati. Ego Anselmus sacerdos, reminiscens enormitatem meorum peccaminum, dono Deo et sanctis ejus apostolis Petro et Paulo et ad locum Cluniacum, ubi preesse domnus Maiolus abbas videtur, mansionem unam cum vinea et curtilum in villa quæ dicitur Bierias, in pago Matisconensi; terminatur vero a mane via publica, a media die terra Sancti Petri, a sero Berengarii, a cercio via publica. Et in alio loco similiter unam mansionem cum vinea et duos campos simul tenentes, in villa que dicitur Castellum, et terminatur a mane Sancti Vincentii terra et de ipsa hereditate, a media die terra Sancti Petri, a sero via publica, a cercio terra Constancii et via publica. In tercio denique loco campum unum cum prato, meam porcionem que me contingit, in loco qui dicitur Ad Sanctum Leodegarium. Et in alio loco campi unius duas partes Ad Frumentalum, et terminatur a mane terra Constancii, a media die Algeri et suis heredibus, a sero terra Docberti, a cercio terra Sancti Petri. Ea ratione ut, quamdiu advixero, has res denominatas teneam et possideam, post meum quoque discessum ex integro ad locum prefatum perveniat. Ad presens vero trado in vestitura campum unum in Bieras, et terminatur a mane terra Sancti Petri, Algerii cum suis heredibus a media die, a sero vinea Ingelberti, a cercio terra Bernardi. Si quis vero hanc donationem calumpniare presumpserit, quod minime credimus, non vindicet quod repetit, sed coactus auri libras V componat, et hec donatio firma et stabilis permaneat, stipulatione subnixa deinde. Signum Anselmi sacerdotis, qui fieri et firmare rogavit. S. Eldradi sacerdotis. S. Rothardi. S. Aymonis. S. Giraldi. Anno V regnante Hugone rege. Data mense novenbrio. Constancius rogatus scripsit monacus.